Pan Am

Pan Am (aastatel 1950–1991 Pan American World Airways, 1927–1950 Pan American Airways) oli Ameerika lennufirma, mis tegutses aastatel 1927–1991. Pan Am oli suurim lennufirma maailmas ning lendas Põhja- ja Lõuna-Ameerikas, Kariibi mere saartel, Euroopas, Aasias, Aafrikas ning Lähis-Idas. Alates aastast 1986 tekkisid firmal finantsraskused. Firma hakkas sihtkohti ja liine vähendama, kuni 4. detsembril 1991 lõpetati tegevus.Encyclopaedia Britannica, 2018

 Ajalugu 
pisi|Boing 314 Yankee Clipper
pisi|Boeing 707

Esimese maailmasõja lendur Juan Terry Trippe registreeris firma korporatsioonina aastal 1927. Trippe kindlustas lepingu, et vedada lennukiga posti Key Westi ja Havanna vahel. Esimene reisilend toimus aasta hiljem samade linnade vahel. 1929. aasta lõpuks oli Pan Amil 19 000-kilomeetrine marsruut USA, Kuuba, Haiti, Dominikaani Vabariigi, Puerto Rico, Mehhiko, Belize, Panama ja Colombia vahel. Pan Ami esimene lend üle Vaikse ookeani toimus aastal 1936, kui lennuk lendas San Franciscost Manilasse. Lennuk oli Martin M-130 nimega China Clipper ja toimetas lennuga kohale üle 110 000 postipaki.
Esimene reisilend üle Atlandi ookeani toimus 1939. aastal New Yorgist Lissaboni. Lennuk oli Boeing 314 Clipper nimega Yankee Clipper. Lend kestis 17 tundi ja 32 minutit ning pardal oli 21 inimest.Ghosts of Baltimore, 2013, https://web.archive.org/web/20200924173834/https://ghostsofbaltimore.org/2013/11/06/yankee-clipper-makes-first-transatlantic-flight-1939/

 Reaktiivajastu 
Kuigi reaktiivmootoriga lennukeid oli juba varem ehitatud, oli esimeseks edukaks lennukiks Boeing 707. See aitas nii Pan Amil kui Boeingul tõusta oma valdkonna edukaimateks firmadeks. Pan Am tellis 1950. aastal 20 uut Boeingu lennukit. Pan Ami esimene reaktiivmootoriga lend toimus 26. oktoobril 1958, kui lennuk Clipper America lendas 111 reisijaga New Yorgist Pariisi.The Pan Am Historical Foundation, n.d, https://web.archive.org/web/20200519211314/https://www.panam.org/the-jet-age/375-the-worldport-jet-age-2Boeing, 2008, https://www.boeing.com/news/frontiers/archive/2008/july/i_history.pdf

 Laia kerega õhusõidukid 
Aastal 1966 oli Pan Am esimene lennufirma, kes võttis kasutusele tänapäeval populaarseks saanud Boeing 747. Pan Am ostis 25 lennukit 525 miljoni dollari eest. Aastal 1970 vedas Pan Am 747-ga 11 miljonit reisijat 32 miljardil kilomeetril. Pärast seda aastat toimus lennunduses revolutsioon ja üle maailma võeti kasutusele laia kerega õhusõidukid.The Pan Am Historical Foundation, n.d, https://web.archive.org/web/20230820225425/https://www.panam.org/the-jet-age/522-a-day-of-firsts-2
Boeing 747|pisi

 Lõpuaastad 
Pan Ami rahalised raskused algasid juba aastal 1980. Firmal olid suured ülalpidamiskulud, juhtus mitu lennuõnnetust ja maailmaturul oli kõrge kütuse hind. Firma ei suutnud sellest taastuda. Aastal 1986 müüdi paljud marsruudid United Airlinesile lootuses taastada majanduslik kahju, kuid pärast mitut õnnetust ning maailmamajanduse seisu ei suutnud Pan Am oma varasid taastada ning 1991. aasta jaanuaris kuulutati välja pankrot.The Pan Am Historical Foundation, n.d, https://www.panam.org/global-era

 Viited 

Kategooria:Ameerika Ühendriikide lennufirmad